stanford-oval/wikipedia huggingface dataset:
טמו סלאנה
החזרה לאנהיים והזכייה בגביע סטנלי

לקראת עונת 2005/06 חתם סלאנה שוב בקבוצה בה עשה את שנותיו היפות ב-NHL, מייטי דאקס אוף אנהיים. ברכו החלימה לחלוטין, וסלאנה הזכיר את יכולתו מן העבר כאשר סיים את העונה עם 40 שערים ו-50 אסיסטים, ובסך הכל 90 נקודות ב-80 משחקים. הוא זכה בסיום העונה בגביע ביל מאסטרטון על נחישותו והתמדתו, וחזרתו למשחק בכושר מלא.
לקראת עונת 2006/07 שינתה הקבוצה את שמה לאנהיים דאקס. הדאקס חידשו את חושהו של סלאנה, ובמהלך העונה רשם מספר ציוני דרך - שער 500 ב-NHL, נקודה 600 במדי הדאקס בשתי הקדנציות, ו-1000 משחקי NHL. לסיום, כבש את שערו ה-300 במדי הדאקס והפך למבקיע השערים המצטיין בתולדות המועדון, כשעבר את חברו הטוב מהקדנציה הראשונה בקבוצה, פול קאריה. בפלייאוף רשם 5 שערים ו-10 אסיסטים ב-21 משחקים, ועזר להוביל את הדאקס בפעם הראשונה - והיחידה עד כה - לאליפות הליגה וזכייה בגביע סטנלי, עם ניצחון בסדרת הגמר על אוטווה סנטורס.
לאחר הזכייה בגביע סטנלי

לאחר הזכייה עם הדאקס בגביע סטנלי, שקל סלאנה לפרוש ממשחק. הוא נטל פסק זמן ארוך מהקבוצה, לא החל איתה את עונת 2007/08, ובריאיון לעיתון פיני הודיע שאת החלטתו הסופית ימסור רק בינואר, באמצע העונה.
לבסוף, בסוף ינואר, החליט סלאנה לחזור לדאקס. הוא חתם על חוזה לשארית העונה, ובמהלך הזמן הקצר שנותר לעונה הפך לצובר הנקודות הגדול בתולדות הקבוצה, שוב על חשבון שותפו בקדנציה הראשונה בקבוצה, פול קאריה. עם סיום העונה האריך סלאנה את חוזהו בשנתיים נוספות.
לאחר שנתיים יציבות, המשיך סלאנה לשחק גם בעונות 2010/11 ו-2011/12. בראשונה שבהן הרים סלאנה בן ה-40 תרומה שהזכירה את יכולתו בצעירותו, עם 31 שערים ו-49 אסיסטים ובסך הכל 80 נקודות ב-73 משחקים בלבד. לכך הוסיף 6 שערים ב-6 משחקים בסיבוב הראשון של הפלייאוף מול נאשוויל פרדטורס. למרות הצטיינותו, הדאקס הפסידו בסדרה והודחו.
סלאנה המשיך להוות כח משמעותי בקבוצה גם בעונת 2011/12, כאשר האירוע המרכזי בה מבחינתו היה ביקור עם הדאקס במשחק חוץ בוויניפג, מול ויניפג ג'טס שעברה לעיר באותה עונה מאטלנטה ונטלה לעצמה את שמה של הקבוצה הקודמת של העיר, הקבוצה בה שיחק סלאנה בתחילת דרכו ב-NHL. הקהל בוויניפג זכר את ימיו בקבוצה הקודמת של העיר וקיבל אותו בתשואות רמות, והריע לו בכל פעם שנגע בדיסקית. הוא נבחר למשחק האול-סטאר באותה עונה, אך שכנע את הנהלת ה-NHL לתת את מקומו לכוכב הצעיר של קבוצתו, קורי פרי.
במהלך עונת 2012/13, שקוצרה בשל סכסוך עבודה בליגה, הודיע סלאנה שעונת 2013/14 תהייה העונה האחרונה שלו כשחקן פעיל - וכך היה. לאחר משחקו האחרון ב"הונדה סנטר", עם הדחתם של הדאקס מהפלייאוף, הקיף סלאנה את זירת הקרח ונפרד מהקהל שהריע לו.
ב-11 בינואר 2015 הוציאו הדאקס את חולצתו של סלאנה, מספר 8, לגמלאות.
חיים אישיים

לסלאנה שני אחים - אח בוגר ואח תאום. הוא נשוי ואב ל-4 ילדים.
סלאנה ידוע בשני תחביבים עיקריים. האחד הוא אהבתו למכוניות - ברשותו אוסף מכוניות מפואר, והוא מתחרה מדי פעם במרוצי ראלי. השני הוא אהבתו לילדים ומשחקי ילדות - לפני שהגיע ל-NHL עבד במקביל לקריירת ההוקי קרח המתפתחת שלו כגנן בגן ילדים. בקדנציה הראשונה שלו באנהיים, כאשר הקבוצה הייתה בבעלות חברת וולט דיסני, קיבלו שחקניה כניסה חופשית לדיסנילנד. סלאנה התוודה שניצל את האפשרות הזו וביקר בדיסנילנד עשרות פעמים.
סטטיסטיקה בקריירת הבוגרים > בינלאומי (רשמיים, גביע קנדה וגביע העולם בלבד)

| שנה | קבוצה | טורניר | מיקום | מש | שע | אס | נק | ד"ע |
| --- | --- | --- | --- | --- | --- | --- | --- | --- |
| 1991 | פינלנד | אליפות העולם | 5 | 10 | 6 | 5 | 11 | 2 |
| 1991 | פינלנד | גביע קנדה | 3-4 | 6 | 1 | 1 | 2 | 2 |
| 1992 | פינלנד | אולימפיאדת אלברוויל | 7 | 8 | 7 | 4 | 11 | 6 |
| 1996 | פינלנד | אליפות העולם | 5 | 6 | 5 | 3 | 8 | 0 |
| 1996 | פינלנד | גביע העולם בהוקי קרח | 5 | 4 | 3 | 2 | 5 | 0 |
| 1998 | פינלנד | אולימפיאדת נאגנו |  | 5 | 4 | 6 | 10 | 8 |
| 1999 | פינלנד | אליפות העולם |  | 10 | 3 | 8 | 11 | 2 |
| 2002 | פינלנד | אולימפיאדת סולט לייק סיטי | 6 | 4 | 3 | 0 | 3 | 2 |
| 2003 | פינלנד | אליפות העולם | 5 | 7 | 8 | 3 | 11 | 2 |
| 2004 | פינלנד | גביע העולם בהוקי קרח |  | 6 | 1 | 3 | 4 | 4 |
| 2006 | פינלנד | אולימפיאדת טורינו |  | 8 | 6 | 5 | 11 | 4 |
| 2008 | פינלנד | אליפות העולם |  | 9 | 3 | 4 | 7 | 12 |
| 2010 | פינלנד | אולימפיאדת ונקובר |  | 6 | 0 | 2 | 2 | 0 |
| 2014 | פינלנד | אולימפיאדת סוצ'י |  | 6 | 4 | 2 | 6 | 2 |
| סה"כ | סה"כ | סה"כ | סה"כ | 95 | 54 | 48 | 102 | 46 |
טמו סלאנה במדי נבחרת פינלנד באולימפיאדת ונקובר (2010)
טנזניה במשחקים הפאראלימפיים

טנזניה  השתתפה לראשונה במשחקים הפאראלימפיים בברצלונה (1992), לאחר מכן נעדרה משני טורנירים וחזרה התחרות החל מהמשחקים הפאראלימפיים אתונה (2004). במשחקי החורף לא נטלה טנזניה חלק מעולם.
כל המשלחות אותן שלחה טנזניה למשחקים הפאראלימפים לאורך השנים היו תמיד משלחות קטנות. נציגי טנזניה מעולם לא זכו במדליה פאראלימפית, ולא הגיעו להישגים ספורטיביים משמעותיים.
ראו גם

טנזניה במשחקים האולימפיים
טנזניה במשחקים האולימפיים לנוער
הערות שוליים

↑  הספורטאים הטנזנים באתר הוועד הפאראלימפי הבינלאומי
יהדות פזארו

יהדות פזארו הייתה קהילה יהודית שהתגבשה בסוף המאה ה-15 בעיר פזארו שבאיטליה. כיום לא נותרה בעיר קהילה יהודית.
תולדות הקהילה

יהודים הגיעו לפזארו בשנת 1300. קיימות מספר עדויות מהשנים 1367–1499 לקיומו של בית כנסת בעיר, בקומה העליונה של בית מגורים ברובע סן טרנציו. היהודים התגוררו ברחבי העיר ועד המאה ה-17 לא הוקם בה רובע יהודי נפרד. בית הקברות היהודי (Campo dei Giudei) שכן מחוץ לעיר, כמקובל ביתר ערי איטליה באותם הימים.
הקהילה היהודית קמה לאחר ששליטי העיר הזמינו יהודים להתיישב בה ולעסוק במקצועות שהיו נפוצים אצל יהודי ימי הביניים, כלומר, הלוואה בריבית וסחר במשכונות ומוצרי יד-שנייה. גם בתום ימי הביניים ועד שנת 1700 לערך היו עיסוקים אלו נפוצים אצל יהודי הקהילה.
כמו בקהילות יהודיות אחרות בימי הביניים היו גבולות העיסוק של היהודים מוגדרים ומוכתבים על ידי משטר הגילדות. הקהילה נדרשה לשלם מס מיוחד לתחזוקת העיר אך התאפשר לה חופש דת והותר לה להחיל על חבריה שיפוט עצמי. חלו עליהם הגבלות שונות, בהן איסור תנועה ברשות הרבים בעת החגים הנוצריים ואיסור עבודה במועדים אלה. יהודים לא יכלו לשמש כעדים בהליכים משפטיים ובימי שלטון בית ספורצה נדרשו לשאת טלאי צהוב ולנוע עם אבוקה בשעות הלילה. עוד נאסר עליהם לקבל שירותי מין מזונות נוצריות.
בשנת 1631, כאשר השליטה בעיר עברה לרשות מדינת האפיפיור, הועלתה דרישה להגביל את תחום מגוריהם של היהודים לגטו. הועלו שלושה מקומות אפשריים למיקומו של הרובע היהודי, והוא הוקם לבסוף בשנת 1634. בתחום הגטו התגוררו בתחילה כ-600 איש, ופעלו בו בית כנסת איטלקי ששירת את רוב הקהילה, ובית כנסת ספרדי. לאחר הקמת הגטו הלכה האוכלוסייה היהודית בעיר והצטמצמה, עקב ירידת חשיבותה הכלכלית של העיר. ב-1938 התגוררו בה 55 יהודים בלבד.
כיבוש פזארו בידי נפוליאון ב-1793 הביא להשוואת מעמדם של היהודים ליתר האוכלוסייה, אך ב-1846 הם חויבו פעם נוספת להתגורר בגטו והוטלו עליהם הגבלות נוספות למשך מספר שנים. במהלך התגבשות המדינה האיטלקית כחלק מאיחוד איטליה הוסרו כל ההגבלות, עד מלחמת העולם השנייה.
לקריאה נוספת

בצלאל רות, תולדות היהודים ברומא, הוצאת מסדה, תל אביב, 1962
לוצ'אנו טאס, יהודי איטליה, ספריית מעריב, תל אביב, 1978
יעקב פינקרפלד, בתי הכנסת באיטליה, מוסד ביאליק, ירושלים, תשי"ד
Annie Sacerdoti,Guida All'Italia Ebraica,Marietti, Casale Monferrato,1986
הערות שוליים

1 2  La comunita' ebraica a Pesaro
↑  היהודים קיבלו אישור מיוחד לקבור את מתיהם מחוץ לעיר בהתאם להלכה היהודית
טנזניה במשחקים האולימפיים לנוער

| --- | --- |
טנזניה
 
 הוועד האולימפי הלאומי
 קוד ייצוג:  TAN
 השתתפות במשחקי הקיץ (באפור: לא השתתפה)
 2010 • 2014 • 2018
 השתתפות במשחקי החורף (באפור: לא השתתפה)
 לא השתתפה
טנזניה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער טנזני לא זכה במדליה אולימפית לנוער. ההשתפות של ספורטאי הנוער הטנזניים היא סמלית.
השתתפות במשחקים > משחקי הקיץ

המשלחת הראשונה של טנזניה למשחקים האולימפיים לנוער הייתה לאולימפיאדת הנוער סינגפור וכללה ארבעה ספורטאים שהתחרו בשני ענפי ספורט. ספורטאי המשלחת סיימו במקום השישי בריצת 3000 מטר נערים ובמקום ה-14 בריצת 3000 מטר נערות בענף אתלטיקה. המשלחת סיימה במקומות האחרונים בענף השחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשני ענפים. בענף האתלטיקה היא הגיעה להישגים נמוכים יותר מאולימפיאדת הנוער סינגפור. המשלחת סיימה במקומות האחרונים והשתתפה באופן סמלי בענף השחייה.
ראו גם

טנזניה במשחקים האולימפיים
טנזניה במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
טקטום

| --- | --- |

 שיוך:  segment of midbrain 
 מזהים
 לטינית (TA98):  tectum mesencephali 
 טרמינולוגיה אנטומיקה:  A14.1.06.601 
 TA2 (2019):  5911 
 טרמינולוגיה אמבריולוגיקה:  E5.14.3.3.1.4.1 
 טרמינולוגיה היסטולוגיקה:  H3.11.03.3.01001 
 מזהה נרולוקס:  birnlex_1032 
 מזהה נרוניימס:  465 
 FMA:  83902 
 קוד MeSH:  A08.186.211.132.659.800 
 מזהה MeSH:  D003336 
 מערכת השפה הרפואית המאוחדת:  C0039433 
 
הטֶקטוּם (מלטינית: tectum, גג) הוא אזור במוח, הממוקם בחלק הגבי של המוח האמצעי. הטקטום אחראי לרפלקסים שמיעתיים וחזותיים.
התלילים

אצל מבוגרים, הטקטום בנוי מתליל עליון ותליל תחתון.
התליל העליון (Superior colliculus) מעורב בעיבוד מידע חזותי ושליטה בתנועות עיניים. אצל בעלי חוליות שאינם יונקים הוא משמש כאזור הראייה הראשי של המוח, ומקביל מבחינה תפקודית לאזורי הראייה שבקליפת המוח אצל יונקים.
התליל התחתון (Inferior colliculus) מעורב בעיבוד מידע קולי. הוא מקבל קלטים מגרעינים שונים בגזע המוח שאותם הוא משגר לתלמוס אשר מעביר מידע קולי לקליפת המוח.
שני התלילים משגרים מידע לתצורה הרשתית (לאזור בשם paramedian pontine reticular formation) וכן לחוט השדרה. מסלולים אלה מאפשרים תגובות מהירות יותר לעומת עיבוד שמתבצע בקליפת המוח.
יהודה דרורי

| --- | --- |

 לידה:  1936 תל-אביב, פלשתינה (א"י) 
 פטירה:  2021 (בגיל 85 בערך)
 מדינה:  ישראל 
 השכלה:  האוניברסיטה העברית בירושלים 
 עיסוק:  משנה למנכ"ל אשר היה הממונה על יישום הרפורמה במגזר הציבורי
 
יהודה דרורי (1936 – 2021) היה בכיר במשרד ראש הממשלה. שימש כמשנה למנכ"ל אשר היה הממונה על יישום הרפורמה במגזר הציבורי בהמשך להמלצות ועדת קוברסקי, דירקטור בבזק, בנק הפועלים, הפניקס, וכלל ביטוח.
ביוגרפיה

דרורי נולד בתל אביב, למד בקיבוץ גבע ובבית הספר החקלאי כדורי. שירת בצבא בגדוד 890. למד לתואר ראשון במדעי המדינה, ותואר שני ביחסים בינלאומיים ולימודי דוקטורט במדעים אסטרטגיים באוניברסיטת דרום קליפורניה USC.
דרורי החל לעבוד במשרד התקשורת 1973. ב-1974 עבר לאג"ת בצה"ל. בשנים 1988-1981 מילא מספר תפקידים במגזר הציבורי.
בשנות התשעים היה דירקטור בחברות המובילות במשק הישראלי: בזק, בנק הפועלים, הפניקס, כלל ביטוח. שימש יו"ר ועדת ההשקעות של קבוצת הפניקס אחזקות. בשנים 1990–1993 כיהן כדירקטור מטעם הציבור בחברת בזק.
שימש לוביסט ויועץ פרלמנטרי בכנסת.
כתב, ערך והפיץ את כתב העת הפרלמנטרי "קריאה ראשונה".
תרם מזמנו להקמתה וניהולה של עמותת בוגרי בית הספר כדורי והיה פעיל ציבורי למען שימור ים המלח.
היה מרצה ומנחה קבוצות בנושאי ממשל, ביטחון ופוליטיקה.
נפטר ב-2021.
טנזניט

| --- | --- |

 תכונות המינרל
 הרכב כימי:  Ca2Al3(SiO4)3OH
 מערך קריסטלוגרפי:  אורתורומבי
 צורת הגביש:  גבישים ארוכים שטוחים דמויי מחט.
 צבע:  כחול, סגול, ירוק.
 ברק:  זגוגי, פנינתי על משטחי הפצילות.
 שקיפות:  שקוף.
 פצילות:  מושלמת בכיוון אחד (לאורך הגביש)
 שבירה:  בלתי שווה עד דמוית קונכייה.
 קשיות:  6.5 עד 7בסולם מוס
 משקל סגולי:  3.4-3.2
 שרטוט:  לבן
טנזניט הוא מינרל שהוא אחת מהצורות בה מופיע בטבע המינרל זואיסיט (Ca2(Al. OH)Al2(SiO4)3), מינרל השייך לקבוצת האפידוט. הטנזניט נתגלה לראשונה בשנת 1967 בהרי מֵרֵלָני (Merelani קרויים גם מררני) בקרבת העיר ארושה שבצפון טנזניה. לאחר ליטוש וחיתוך נוצרת מהטנזניט אבן חן יקרה ופופולרית, אם כי עמידותה, יחסית לאבני חן אחרות, נמוכה. נטייתה של האבן להישבר מונעת לעיתים את האפשרות להשתמש בה כאבן חן לשיבוץ בטבעות. הטנזניט ידוע בפליאוכרואיזם (עד כמה משתנה צבע המינרל בהתאם לזווית בה מסתכלים בו) בולט באופן מיוחד, והוא מקבל גוון כחול ספיר, סגול, וירוק מרווה בהתאם לכיוון הגביש, תכונה המכונה טריכרואיזם (פליאוכרואיזם של שלושה צבעים). עם זאת במרבית המקרים נוהגים לחמם את הטנזניט. פעולה הגורמת להדגשת צבעו הכחול, אבל גם להחלשת תופעת הטריכרואיזם.
חיקויים

מעבדה הצליחה לייצר חיקוי של טנזניט אותו היא משווקת תחת השם "טנזניק" (tanzanique). האבן מחקה בנאמנות את צבעו של הטנזניט הקלאסי, אך אין לה את תכונת הפליאוכרואיזם הבולטת של הטנזניט. טנזניט הוא צורה של המינרל זואיסיט בעוד שהטנזניק הוא צורה של פורסטריט (סוג של אוליבין). חיקוי נוסף של הטנזניט שנעשה פופולרי לאחרונה הוא זירקוניה (אבן מלאכותית שמשמשת כתחליף ליהלום) שנצבעה בצבע המחקה את הגוון של האזוביון.
טנזניט חתוך כאבן חן
טנזניט טבעי שנחתך ושובץ בצמיד
טיל כתף

טיל כתף הוא כינוי לתחמושת, לרוב רקטה או טיל, אשר ממדיה קטנים דיים על מנת לאפשר שיגור על ידי אדם אחד הנושא אותה על כתפו. למעשה, הכינוי המדויק לקבוצה זו של אמצעי לחימה הוא "מטולי כתף", מאחר שקיימת הבחנה בין המושגים "רקטה" ו"טיל" (לאחרון ישנה מערכת הנחיה).
הסוג הקטן והנפוץ ביותר של "טיל כתף" הוא רקטה נגד טנקים. קיימים סוגים רבים של טילי כתף כגון טילים מונחים נגד טנקים (ATGM) וטילים זעירים נגד מטוסים.
סיווג

את טילי הכתף ניתן לסווג ל-3 קבוצות:
סיווג > רקטות כתף ורקטות נ"ט (RPG)

רקטות אלו משוגרות ממטולי כתף רב או חד פעמיים, כדוגמת ה-RPG-7 או הלאו M-72 בהתאמה. רקטות הנ"ט קטנות, קלות וזולות יחסית ולכן משמשות לתקיפת מגוון רב של מטרות קרקעיות - החל בבתים וכלי רכב אזרחיים וכלה ברכב קרבי משוריין.
בשנים האחרונות פותחו רקטות כתף, כגון המטאדור ("מפצח האגוזים"), שייעודו העיקרי הוא פגיעה בביצורים, מבנים ופגיעה במחבלים המסתתרים בתוך מבנים באמצעות ראש קרב כפול במוד "מפתח קיר". למרות שרקטות אלה אינן מיועדות ולרוב אינן מסוגלות לחדור טנקי מערכה מודרניים, בהיעדר מונח טוב יותר, מכונות אף הן "רקטות נגד טנקים", ולעיתים "רקטות כתף".
סיווג > טילים מונחים נגד טנקים (ATGM)

טילים אלו נורים ממטול כתף וכוללים מערכת הנחיה המאפשרת להם לפגוע בדייקנות במטרות נעות ממרחק רב. הטילים כבדים וגדולים ביחס לרקטות ומכילים על פי רוב ראש קרבי גדול וקטלני יותר. תכונות הטילים הללו הופכות אותם לאידיאליים לפגיעה בטנקים ורכבים הממוגנים בשריון כבד. תחת זאת, טילי הנ"ט יקרים ומורכבים משמעותית מרקטות נ"ט והכשרת מפעיליהם ממושכת ויקרה יותר. מרבית טילי הנ"ט בעולם משוגרים מפלטפורמות קרקעיות או מוטסות ולא ממטול כתף.
דוגמה לטיל נ"ט משוגר כתף: FGM-148 ג'אוולין.
סיווג > טילים נגד מטוסים

טילי כתף נ"מ (נקראים גם טזק"א: טיל זעיר קרקע אוויר) הם טילים מונחים המיועדים לפגוע בכלי טיס ובפרט כלי טיס מנמיכי טוס. לרוב, הטילים מתבייתים על חום (תת-אדום) או על צללית (הצל של המטוס החוסם את האור מהשמים). למרבית טילי הנ"מ קיימות גרסאות המאפשרות שיגור מכלי רכב ורק"מ.
דוגמה לטילי כתף נגד מטוסים: סטינגר, סטרלה SA-18, סטארסטריק.
מבנה

טילי הכתף מורכבים ממטול בצורת צינור ובתוכו התחמושת עצמה. על מנת למנוע את היפגעות היורה מהרשף, הטיל תחילה מועף מהצינור על ידי מנוע הפלטה הנשרף בעודו במטול ופולט רשף מאחורי גב היורה, ורק לאחר המצאות הטיל במרחק סביר מהמפעיל נדלק המנוע הרקטי המעיף את הטיל אל מטרתו. מערכת ההנעה המודרנית של טיל הכתף פותחה לראשונה עבור הפאנצרפאוסט הגרמני. הצבא האמריקאי השתמש לראשונה במערכת זו ברקטת הבזוקה.
רכיבי המערכת:
מטול - הצינור שבו מאוחסן הטיל וממנו הוא משוגר
כוונת - באמצעותה מכוון היורה על המטרה.
חימוש – מנוע רקטי, ראש קרבי ומערכת הנחיה (בטילים בלבד).
טקטיקה

טילי הכתף הם נשק זול, נייד ופשוט יחסית המסוגל להתמודד ולנטרל מערכות מתקדמות ויקרות בהרבה כגון טנקים ומטוסים. לפיכך, הפכו טילי הכתף פופולריים בקרב צבאות נחשלים וארגוני טרור. לעיתים קרובות השימוש בטילי כתף נעשה כחלק מלוחמת גרילה במתווה מארבים או תקיפה ונסיגה מהירה. הטווחים האפקטיביים לשימוש ברקטות כתף נגד טנקים הם מאות מטרים בודדים, בעוד ששימוש בטילי נ"ט עשוי להגיע למספר קילומטרים.
להלן דוגמאות להתמודדות עם תקיפת טילי כתף:
מיגון המטרות על ידי שריון כבד ומיגון אקטיבי
מיגון המטרות על ידי מערכת הגנה אקטיבית המונעת מהטיל לפגוע במטרה (אם על ידי שיבוש/הטעיה או על ידי יירוט פיזי).
תקיפת היורים עם נשק קל כגון רובים ומקלעים לשם השמדתם או לשם ביטול יכולתם לכוון את הטיל למטרה.
שימוש באמצעים אופטיים מתקדמים, כגון מצלמות תת-אדום, על מנת לאתר את היורים מבעוד מועד.
הפצצה ארטילרית או אווירית על האזור שבו עלולים להימצא היורים. פתרון זה בעייתי כאשר הלחימה מתבצעת באזור מאוכלס, וזאת עקב הימצאותם של אזרחים חפים מפשע.
ראו גם

רקטה
טיל
רקטה נגד טנקים
מטול רקטות כתף מדגם RPG-7.
חייל אמריקאי משגר טיל FGM-148 ג'אוולין
יוסי חממה אורגינל

| --- | --- |

 נתונים כלליים
 תקופת הפעילות:  1979–הווה (כ־45 שנים) 
 ענפי תעשייה:  עיבוד מזון 
 מוצרים עיקריים:  פיצוחים 
  
 yossioriginal.com
 
הלוגו הישן
יוסי חממה אורגינל (בעבר קליית יוסי בע"מ) היא חברה ישראלית המשווקת פיצוחים ופירות יבשים. את החברה הקימו האחים יוסי ועובד חממה. חברת חממה סחר, העוסקת במסחר בפיצוחים,  מנוהלת על ידי פלג אחר של משפחת חממה.
לחברה מפעל קלייה בפארק התעשייה קריית גת, שבו מועסקים כמה עשרות עובדים. חנות המפעל מצויה בשוק לוינסקי, ברחוב מטלון בתל אביב. החנות הראשונה הוקמה ב-1979. החברה התעסקה גם בייצוא מוצרים לחו"ל, למשל לקנדה, ארצות הברית, בלגיה ודרום אפריקה.
בספטמבר 2005, כשלושים שנה לאחר שנוסדה, רכשה "תנובה" 50% ממניותיה עבור כ-18 מיליון שקל. בעת הרכישה, הסתכמו הכנסות קליית יוסי בכ-70 מיליון שקל בשנה, והיא הייתה אחת משתי החברות המובילות בשוק הפיצוחים, לצד קליית גת עמה החזיקה בכ-51% מהשוק. ההערכות בתנובה היו כי לאחר הרכישה הכנסות החברה יגיעו למחזור שנתי של 170 מיליון שקל בשנה. לאחר הרכישה נעשה הניהול בחברה על ידי גורם חיצוני מטעם תנובה, שנותרה מעורבת בנעשה בה.
בשנת 2011 החזיקה קליית יוסי בנתח של 11.5% משוק הפיצוחים הארוזים, ובנתח של 4.7% משוק הפירות היבשים. מכירותיה לצרכן ברשתות השיווק הסתכמו בשנה זו ב-22 מיליון ש"ח.
בינואר 2012 פורסם כי קבוצת תנובה החליטה למכור את מניותיה בחברת ששון תעשיות פירות יבשים, שדרכה החזיקה בשליטה בחברה.
בפיצוחיות רבות בישראל מופיע בשילוט הלוגו של קליית יוסי.
בשנת 2018 עברה החברה מיתוג מחדש ושינתה את שמה ל"יוסי חממה אורגינל".
הערות שוליים

↑  אבי שאולי, ‏החברה ציבורית, העסק משפחתי: סודות הגרעין של חממה סחר, באתר גלובס, 16 ביוני 2010
1 2 3 4 5  אילנית חיות, ‏מממשת בהפסד: תנובה תמכור החזקות בקליית יוסי, באתר גלובס, 10 בינואר 2012
↑  שרית סרדס-טרוטינו, סודות הגרעין: הפיצוחים הכי טובים בארץ, באתר ynet, 12 ביוני 2008
↑  גבי קסלר, המנצחים והמפסידים של השבוע, באתר ynet, 30 בספטמבר 2005
1 2 3  נווית זומר, תנובה רכשה את קליית יוסי ב-17 מיליון שקל, באתר ynet, 26 בספטמבר 2005
↑  נווית זומר, תנובה רוכשת את מפעל קליית-יוסי מקרית-גת, באתר ynet, 28 באוגוסט 2005
↑  יוסי חממה אורגינל, באתר ארכיון האינטרנט
טקטבאי

| --- | --- |
סמל טקטבאיסמל טקטבאי

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת טוקאי
 שטח:  16.82 קמ"ר
 אוכלוסייה:  ‏
  ‑ בכפר:  578 (1 בינואר 2024)
 קואורדינטות:  48°03′52″N 21°18′48″E﻿ / ﻿48.064461111111°N 21.31335°E﻿ / 48.064461111111; 21.31335 
 אזור זמן:  UTC +1
 https://taktabaj.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טקטבאי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טקטבאי  he tabBackground:;tabBorder:#aaa;defaultTab:0;
 
טקטבאי (בהונגרית: Taktabáj), עד 1953 באי (Báj), הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית טקטבאי קטנה מ-644 תושבים בשנת 1990 עד 591 תושבים בשנת 2018 (ירידה של כ-8%).
בטקטבאי (בימים שעוד נקרא באי) חיו מעט יהודים.
| שנה | כמות יהודים | כלל האוכלוסייה |
| --- | --- | --- |
| 1840 | 6 |  |
| 1880 | 27 | 606 |
| 1910 | 17 |  |
| 1920 | 13 |  |
| 1930 | 5 |  |
| 1941 | 4 | 952 |
טיר פלסאי

| --- | --- |
 מדינה:  לבנון לבנון
 מחוז:  דרום לבנון
 נפה:  צור
 גובה:  260 מטרים
 קואורדינטות:  33°18′32″N 35°20′53″E﻿ / ﻿33.308888888889°N 35.348055555556°E﻿ / 33.308888888889; 35.348055555556 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןטיר פלסאי(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןטיר פלסאי  he tabBackground:;tabBorder:#aaa;defaultTab:0;
 
טיר פלסאי (בערבית: طيرفلسيه, בתעתיק מדויק: טירפלסיה; נכתב גם בשתי מילים: طير فلسيه – טיר פלסיה, או طير فلساي – טיר פלסאי) הוא כפר שיעי לבנוני, בנפת צור במחוז דרום לבנון.
מיקום וגאוגרפיה

הכפר שוכן בגובה 260 מטרים מעל פני הים, דרומית ועל גדת נהר הליטאני, כ־18 קילומטרים צפונית מזרחית לעיר צור, כ-30 קילומטרים מערבית לגבול ישראל (מטולה).
אטימולוגיה

לפי אדוארד הנרי פאלמר משמעות השם היא מבצר הקשקשים או המטבעות הקטנים.
היסטוריה

בשנת 1881 ביקרה ביישוב משלחת של הקרן לחקר ארץ ישראל ובסיכום נכתב: "כפר בנוי מאבן; כ-250 מתואלים; בצד גבעה סמוך לפסגה, עם תאנים ואדמה מעובדת מסביב. יש שני מעיינות ובורות מים . .".
אוכלוסייה

בשנת 2014 היו רשומים 2,599 בוגרים, בעלי זכות בחירה לפרלמנט הלבנוני שכתובתם הייתה בכפר. מתוכם 2,590 היו שיעים.
הערות שוליים

↑  E.H.Plmer, The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer., Committee of the Palestine Exploration Fund. External links, 1881, p.94
↑  אצל פאלמר שם הכפר בערבית כתוב: تير فلسيه. האות הראשונה במילה הראשונה כתובה ב-ت (ת) ולא ב-ط (ט), כמקובל היום.
↑  Conder, C.R.; Kitchener, H. H., The Survey of Western Palestine: Memoirs of the Topography, Orography, Hydrography, and Archaeology. Vol. 1., London: Committee of the Palestine Exploration Fund, 1881 p.33
↑  أسماء العائلات في بلدة طير فلسيه، قضاء صور، محافظة الجنوب في لبنان, إعْرَفْ لبنان (בערבית)
טולימה

טולימה (בספרדית: Tolima) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוז קלדס בצפון, בקונדינמרקה במזרח, בווילה בדרום, בקאוקה בדרום-מערב ובוואייה דל קאוקה, קינדיו וריסרלדה במערב.
המחוז משתרע על שטח של 23,562 קמ"ר. בירת המחוז היא איבגה.
היסטוריה

במהלך התקופה הפרה-קולומביאנית האזור היה מיושב על ידי שבטי ילידים שונים, ובעיקר על ידי הפיחאו והפנצ'ה. הספרדים הגיעו לראשונה לאזור במחצית הראשונה של המאה ה-16 והכיבוש שלו הושלם ב-1551. האזור הפך לפרובינציית מריקיטה, שהשתייכה תחילה למלכות המשנה של פרו ומהמאה ה-18 למלכות המשנה של גרנדה החדשה. העיר מריקיטה הייתה בירתה של הפרובינציה והיא כללה את שטחי המחוז המודרני ועוד חלקים קטנים ממחוזות מודרניים נוספים.
ב-1811 החלו הניצנים של מאבק העצמאות הקולומביאני והוקמה הפדרציה של הפרובינציות המאוחדות של גרנדה החדשה. מריקיטה הפכה לאחת החברות בפדרציה, אך כעבור שנים ספורות, ב-1816, האימפריה הספרדית השתלטה על האזור מחדש.
בסופו של דבר רפובליקת קולומביה הגדולה קיבלה עצמאות כעבור מספר שנים. האזור השתייך למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה ופרובינציית מריקיטה נוסדה מחדש. ב-1851 הבירה הועברה לאיבגה. ב-1857 הרפובליקה הפכה לפדרלית והאזור השתייך למדינת קונדינמרקה, עד שב-1861 פוצלה ממנה מדינת טולימה שכללה את שטחי המחוזות המודרניים טולימה ווילה. ב-1863 הרפובליקה הפכה לארצות הברית של קולומביה והמדינות המשיכו להתקיים באותה מתכונת. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז טולימה שכלל את אותם השטחים.
בתחילת המאה ה-20 פוצל מטולימה מחוז וילה וכן שטחים בצפונו נמסרו למחוז קלדס, שכלל אז את מחוזות קלדס, קינדיו וריסרלדה המודרניים.
כלכלה

כלכלת המחוז מסתמכת בעיקר על חקלאות, דיג, כרייה, תעשייה ותיירות.